Čads Stahelskis

Čads Stahelskis (; dzimis ) ir amerikāņu kaskadieris un kinorežisors. Viņš tiek uzskatīts par ļoti ietekmīgu personu asa sižeta filmu žanrā. Sākotnēji guva atpazīstamību kā kaskadieris un koordinators, jo īpaši kā galvenais kaskadieris Kiānu Rīvsam filmā "Matrikss" ​​(1999) un kā cīņas mākslu kaskadieru koordinators tās pirmajos divos turpinājumos. 2014. gadā debitēja režijā ar filmu "Džons Viks", kā arī režisējis trīs filmas turpinājumus.

 Dzīvesgājums 

 Cīņas mākslas apmācība 
Stahelskis dzimis Palmerā, Masačūsetsas štatā. Viņš sāka apgūt cīņas mākslas jau agrā bērnībā. Mācījās džitkundo pie Dena Inosanto un kādu laiku bija instruktors Inosanto skolā Losandželosā.

Pirms savas kino karjeras Stahelskis piedalījās kikboksa un jauktās cīņas mākslas sacensībās. Viņš bija viens no pirmajiem ASV pārstāvjiem Shooto sacensībās.

Stahelskis absolvējis Dienvidkalifornijas Universitāti.

 Kaskadieris (1993—2013) 
Stahelskis un viņa kolēģis kaskadieris Džefs Kadjente 1994. gadā strādāja par Brendona Lī kaskadieriem filmā "Krauklis". 1993. gada 31. martā filmēšanas laukumā Lī tika nejauši ievainots ar bojātu salūtmunīciju un vēlāk nomira slimnīcā operācijas laikā. Stahelskis izmantojot specefektus aizvietoja Lī atlikušajā filmēšanā.

1997. gadā Stahelskis kopā ar Deividu Lītču nodibināja asa sižeta filmu dizaina uzņēmumu 87Eleven. Kopš tā laika uzņēmums sadalījies asa sižeta filmu dizaina uzņēmumā un producēšanas uzņēmumā 87North Productions.

Viņš strādāja par kaskadieri savai topošajai "Džona Vika" zvaigznei Kiānu Rīvsam filmā "Matrikss" un vēlāk darbojās kā kaskadieru koordinators. Stahelskis apgalvo, ka viņa pieredze, strādājot ar cīņas mākslas horeogrāfu Juenu Vupingu, spēcīgi ietekmēja viņa paša pieeju trikiem.

2009. gadā Stahelskis kopā ar Deividu Lītču bija otrās vienības režisors un kaskadieru koordinators filmā Ninja Assassin, ko producēja filmu cikla "Matrikss" režisores Vačovskas.

2012. gadā filmas "Neiznīcināmie 2" uzņemšanas laukumā, kurā Stahelskis bija kaskadieru koordinators, kaskadieris Kuns Liu gāja bojā sprādzienā uzņemšanas laukumā. Liu ģimene pēc negadījuma iesūdzēja Stahelski tiesā.

 Režisors (2014—pašlaik) 
2014. gadā Stahelskis kopā ar Lītču režisēja asa sižeta trilleri "Džons Viks", kas balstīts uz Dereka Kolstada scenārija. Filmā galvenās lomas atveidoja Kiānu Rīvss un Maikls Nūkvists, un to 2014. gada 24. oktobrī izdeva studija Summit Entertainment, nopelnot vairāk nekā 88 miljonus ASV dolāru. Stahelskis režisēja filmas 2017. gada turpinājumu "Džons Viks 2", kā arī trešajai filmai "Džons Viks 3: Parabellum" (2019) un ceturtajai filmai "Džons Viks 4" (2023). Viņš bija arī filmas "Plēsīgie putni" otrais režisors.

2021. gadā Stahelskis atgriezās "Matrikss" franšīzē tās ceturtajā daļā "Matrikss: Atdzimšana", epizodiskā lomā atveidojot Trinitijas vīra lomu.

2023. gada martā Stahelskis precizēja, ka viņš pašlaik izstrādā un režisē jaunu filmas "Kalnietis" versiju, kā arī Rainbow Six, Ghost of Tsushima, Black Samurai adaptācijas priekš Netflix un Shibumi adaptāciju priekš Warner Bros..

2023. gada jūlijā Adult Swim paziņoja par gaidāmo oriģinālo anime televīzijas seriālu Lazarus, kura režisors ir Šiničiro Vatanabe, bet Stahelskis veidojis asa sižeta ainas.

2024. gada februārī Lionsgate iecēla Stahelski pārraudzīt "Džona Vika" un "Kalnieša" franšīzes. Stahelskim būs radoša pārraudzība filmu, TV un visās multimediju platformās.

Citi projekti, pie kuriem viņš iepriekš ir piedalījies, ir Analog, kā arī Kill or Be Killed un Sandman Slim adaptācijas.

 Filmogrāfija 
 Gads Nosaukums Režisors Producents 2014 "Džons Viks" (John Wick)   2017 "Džons Viks 2" (John Wick: Chapter 2)   2019 "Džons Viks 3: Parabellum" (John Wick: Chapter 3 – Parabellum)  izpildproducents 2020 Bruised  izpildproducents 2022 Day Shift   2023 "Džons Viks 4" (John Wick: Chapter 4)   2025 "Balerīna" (Ballerina)  

 Atsauces 

 Ārējās saites 

Kategorija:1968. gadā dzimušie
Kategorija:Kaskadieri
Kategorija:ASV kikbokseri
Kategorija:Amerikāņu kinoaktieri
Kategorija:ASV kinoproducenti
Kategorija:Amerikāņu kinorežisori